open-index/open-wikipedia-markdown huggingface dataset:
Olen kuullut on kaupunki tuolla

**Olen kuullut on kaupunki tuolla** (tunnetaan myös nimellä *Laulu taivaasta*) on käännöskappale venäläisen Aleksander Gurilevin (1803–1858) säveltämästä ja Nikolai Makarovin sanoittamasta  "Однозвучно гремит колокольчик" (Odnozvutšno gremit kolokoltšik). Alkuperäinen sanoitus kertoo hevosajurista, joka laulaa kaunista ja surullista laulua. Suomenkielisen käännöksen kappaleeseen on tehnyt Vali Kunnas.

Laulun ovat levyttäneet muun muassa Mauno Kuusisto, Kari Tapio ja Viktor Klimenko.

## Lähteet

## Aiheesta muualla
* Kari Tapio: Olen kuullut on kaupunki tuolla. Ylen Elävä arkisto.
Maahockeyn maailmanmestaruuskilpailut

**Maahockeyn maailmanmestaruuskilpailut** on Kansainvälisen maahockeyliiton eli FIH:n järjestämä kansainvälinen turnaus. Turnaus pelattiin ensi kertaa vuonna 1971. Se pelataan neljän vuoden välein, olympiaturnausten välissä.

Maahockeyn naisten maailmanmestaruuskilpailut pelataan erikseen, myös neljän vuoden välein. Ensimmäinen naisten turnaus oli vuonna 1974, jonka järjesti Naisten kansainvälinen maahockeyliitto eli IFWHA vuoteen 1981. Vuodesta 1982 FIH ja IFWHA ovat olleet sama organisaatio.

Kuusi joukkuetta on pystynyt voittamaan turnauksen. Pakistan on voittanut turnauksen neljästi, Alankomaat ja Australia kolmesti, Saksa kahdesti ja Intia ja Belgia kerran.

## Historia

Idean MM-kisoista loi Pakistanin ilmavoimien marsalkka Nur Khan vuonna 1969. FIH päätti, että ensimmäinen MM-turnaus järjestetään Pakistanissa vuonna 1971.

Pakistanin poliittinen epävakaus esti kuitenkin kisojen järjestämisen. Maa oli ollut sotatilassa Intiaa vastaan vain kuusi vuotta aiemmin ja vuonna 1970 alkoi Bangladeshin itsenäisyyssota Pakistanista. Sotaan Pakistania vastaan osallistui myös intialaisia joukkoja. Tästä syttyi kolmas Intian–Pakistanin sota vuonna 1971.

Intian ja Pakistanin välit olivat niin kireät, että FIH päätti siirtää kisat. Pakistan, krikettipelaaja Abdul Hafeez Kardarin johdolla, protestoi Intian osallistumista turnaukseen. Maaliskuussa 1971 FIH ilmoitti, että turnaus järjestetään Espanjan Barcelonassa.

FIH ei säätänyt joukkueiden määrää turnaukseen. Ensimmäisessä turnauksessa mukana oli vain 10 joukkuetta, mikä tekee siitä historian pienimmän MM-turnauksen. Turnaus järjestettiin kahden vuoden välein, poikkeuksena vuoden 1978 kisat, joita ennen kisat olivat olleet vuonna 1975. Vuoden 1978 kisoista lähtien ne on pelattu neljän vuoden välein. Vuoden 1978 kisoissa oli mukana 14 joukkuetta, vuonna 2002 joukkueita oli 16. Muissa turnauksissa joukkueiden määrä on ollut 12.

## MM-kilpailut ja mitalistit

## Mitalitaulukko

Tilanne vuoden 2018 kilpailujen jälkeen.

## Osallistuneet joukkueet

: = *Ei enää olemassa*

## Lähteet
* Krastev, Todor: Field Hockey World Cup Archive todor66.com 
* World Cup Kansainvälinen maahockeyliitto 

### Viitteet
Geoffrey Kondogbia

**Geoffrey Edwin Kondogbia** (s. 15. helmikuuta 1993 Nemours, Ranska) on keskiafrikkalainen jalkapalloilija, joka edustaa Ranskan Ligue 1:ssa pelaavaa Marseillea ja on pelipaikaltaan puolustava keskikenttäpelaaja. Hän on pelannut vuodesta 2018 lähtien Keski-Afrikan tasavallan maajoukkueessa.

## Seurajoukkueura
Kondogbia siirtyi kesällä 2012 Sevillaan kasvattajaseurastaan Lensistä arvioilta noin 3 miljoonan euron siirtokorvauksella. Hän teki joukkueen kanssa viisivuotisen sopimuksen. Hän pelasi ensimmäisen ottelunsa Espanjan pääsarjassa Primera Divisiónissa 15. syyskuuta 2012, kun joukkue kohtasi kotikentällään hallitsevan mestarijoukkue Real Madridin. Ensimmäisen maalinsa andalusialaisseurassa hän teki 28. tammikuuta 2013 pelatussa kotiottelussa Granadaa vastaan.

27. elokuuta 2013 ilmoitettiin Kondogbian siirtyvän 20 miljoonan euron siirtokorvauksella Monacoon.

22. kesäkuuta 2015 Kondogbia siirtyi viisivuotisella sopimuksella italialaisseura Internazionaleen ja hänestä maksettiin 35 miljoonan euron siirtokorvaus.

Kahden Interissä pelatun kauden jälkeen Kondogbia siirtyi kaudeksi 2017–2018 espanjalaisseura Valenciaan vuoden mittaisella lainasopimuksella, johon sisältyi myös 25 miljoonan euron osto-optio. Valencia käytti keväällä 2018 sopimukseen kuuluneen osto-option ja Kondogbia siirtyi seuraan pysyvästi. Keväällä 2019 Kondogbia voitti Valenciassa Espanjan cupin.

Marraskuussa 2020 Kondogbia siirtyi Valenciasta Atlético Madridiin nelivuotisella sopimuksella. Kondogbia pelasi debyyttikaudellaan Atléticossa 25 pääsarjaottelua ja voitti Espanjan mestaruuden.

Kesällä 2023 Kondogbia siirtyi Atléticosta ranskalaisseura Marseilleen kolmivuotisella sopimuksella. Siirtosummaksi uutisoitiin kahdeksan miljoonaa euroa.

## Maajoukkueura
Ranskan eri juniorimaajoukkueita edustanut Kondogbia debytoi Ranskan A-maajoukkueessa 14. elokuuta 2013 ystävyysottelussa Belgiaa vastaan. Hän pelasi vuosina 2013–2014 Ranskan maajoukkueessa yhteensä viisi maaottelua, joista kaikki ystävyysotteluita.

Elokuussa 2018 Kondogbia sai FIFA:lta luvan edustaa Ranskan sijaan maajoukkuetasolla vanhempiensa kotimaata Keski-Afrikan tasavaltaa. Kondogbia pelasi Keski-Afrikan tasavallan maajoukkueessa ensimmäistä kertaa 12. lokakuuta 2018 AM-karsintaottelussa Norsunluurannikkoa vastaan. Ensimmäisen maaottelumaalinsa hän teki 18. marraskuuta 2018 Ruandaa vastaan.

## Lähteet

## Aiheesta muualla
* Geoffrey Kondogbian tilastot Ranskan jalkapalloliiton sivustolla
Jean-Baptiste Décoste

**Jean-Baptiste Décoste** (3. helmikuuta 1925 – 20. toukokuuta 1980) oli haitilainen roomalaiskatolinen piispa. Hänet vihittiin papiksi 8. maaliskuuta 1952 ja nimitettiin Port-au-Princen arkkihiippakunnan vihkipiispaksi sekä Siguksen titulaaripiispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.

Décoste sai 20. huhtikuuta 1972 nimityksen Hinchen piispaksi, jona hän toimi, kunnes kuoli 55-vuotiaana virassa.

## Lähteet
Kita (Mali)

**Kita** on kaupunkikunta ja Kitan piirin hallinnollinen keskus Kayesin alueella Malissa. Se sijaitsee 637 metriä korkean Kitakourouvuoren juurella noin 300 kilometriä Kayesista kaakkoon. Kaupungissa on 49&nbsp;000 asukasta (vuonna 2009).

## Maantiede ja ilmasto
Kitan kaupunkikunta rajoittuu pohjoisessa Kita Nordin, idässä Bendougouban, etelässä Benkadi Founian ja lännessä Kita Ouestin kuntiin. Maisemaa leimaavat tasanko ja kukkulat, joista suurin on Kitakourou. Sadeaikaan virtaavat joet kuten Foloni ja Damala kuuluvat Bakoyen vesistöön.

Seutu kuuluu Sudanin vyöhykkeeseen. Vuotuinen sademäärä on 800 millimetriä ja keskilämpötila 27 °C. Sadekausi kestää kesäkuusta lokakuuhun, kuiva ja viileä kausi marraskuusta helmikuuhun ja kuiva ja kuuma kausi helmikuusta toukokuuhun. Luonnonvarainen kasvillisuus on metsäsavannia. Kaupungin etelärajalla sijaitsee Kayaban metsäalue.

## Asutus
Kita on asukasluvultaan Kayesin alueen toiseksi suurin kaupunki. Se käsittää 16 kaupunginosaa ja Koulékon kylän. Kaupunginosat ovat Camarala, Darsalam, Doumbacoura, Farabala, Kita Gare, Kofoulabé, Kolibougou, Kossilabougou, Makandiambougou, Moribougou, Moussabougou, Niafala, Saint Félix, Samédougou, Ségoubougouni ja Tounkarala.

Asukkaat ovat etupäässä mandinkoja. Lisäksi on muun muassa fulbeja, soninkeja, bambaroita, bozoja, khasonkoja, maureja ja songhaita.. Enemmistön uskonto on islam. Lisäksi on katolisia, protestantteja, jehovantodistajia ja animisteja.

## Historia
Kitan päällikkö solmi ranskalaisten siirtomaavalloittajien kanssa protektoraattisopimuksen vuonna 1880. Seuraavana vuonna ranskalaiset rakensivat linnoituksen, josta he etenivät Bamakoon vuonna 1883. Myöhemmin Kitasta tuli Ranskan Sudaniin kuuluneen hallintopiirin keskus. Kristityt lähetyssaarnaajat perustivat sinne vuonna 1888 maan ensimmäisen katolisen seurakunnan.

## Liikenne, talous ja palvelut
Kitan kautta kulkevat Senegalin rajalle johtava maantie RN24 ja Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan kalastusta, käsityöammatteja ja kaupankäyntiä. Tärkeimmät myyntitavarat ovat puuvilla, maapähkinä, karja ja vilja. Teollisuutta edustavat puuvillanjalostamo, kaksi öljynpuristamoa sekä kolme pientä maapähkinävoitehdasta.

Kaupungissa toimii lyseo, ammattikoulu, maatalouskoulu ja kauppakoulu. Terveyspalveluihin kuuluu poliklinikka, kolme terveyskeskusta ja kaksi yksityistä klinikkaa. Vesijohtoverkko kattaa suurimman osan kaupungista. Kitassa on Énergie du Malin sähköverkko sekä Malitelin ja Orangen matkapuhelinverkot.

## Matkailu ja nähtävyydet
Kita on Malin katolisten pyhiinvaelluskohde. Sen nähtävyyksiä ovat pyhänä pidetty Kitakourouvuori sekä lähistöllä sijaitseva Boucle du Baoulén kansallispuisto, joka on tunnettu myös arkeologisista kohteistaan. Kaupungissa on muutamia hotelleja.

## Lähteet
Rogge

**Rogge** on muun muassa seuraavien henkilöiden sukunimi:

* Bernhard Rogge (1899–1982), saksalainen amiraali
* Jacques Rogge (1942–2021), belgialainen kirurgi ja Kansainvälisen olympiakomitean puheenjohtaja
* (Friedrich) Rudolf Klein-Rogge (1885–1955), saksalainen näyttelijä ja käsikirjoittaja.
Katkera kuu (albumi)

__NOTOC__

**Katkera kuu** on Neljä Ruusua -yhtyeen 13. studioalbumi, joka julkaistiin 31. elokuuta 2012. Levy on Neljän Ruusun ensimmäinen yhtyeen jäätyä määräämättömän pituiselle tauolle vuonna 2007. Se on myös yhtyeen ensimmäinen albumi Ratas Music Groupilla. Levyn on tuottanut Rake Eskolin. *Katkera kuu* nousi julkaisuviikollaan Suomen virallisen albumilistan neljännelle sijalle. Yhteensä listaviikkoja albumille kertyi kuusi. Ennen albumin julkaisua yhtye järjesti akustisen levynjulkaisukonsertin noin 60 ihmiselle Helsingin olympiastadionilla.

”Seitsemän päivää selvinpäin” julkaistiin albumin ensimmäisenä singlenä, ja se nousi radiosoittolistan sijalle 16. Kappaleeseen tehtiin myös Ilosaarirockissa kuvattu musiikkivideo. Levyn nimikkokappale nousi radiolistan viidennelle sijalle, ja Herra Ylppö ohjasi siihen musiikkivideon. ”Nuori ikäisekseen” nousi radiolistan sijalle 31, ja kappaleesta julkaistiin myös Jaakko ”JS16” Salovaaran tuottama remix-versio. Tommi Tikka ohjasi kappaleen musiikkivideon. ”Toiset saa” julkaistiin neljäntenä singlenä, ja kappaleella vierailee Haloo Helsinki! -yhtyeen Elli Haloo.

## Kappaleet

Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu.

## Arvostelut

AudioVideon Riku Hakala kehui *Katkeran kuun* kuulostavan ”helpolta ja luontevalta” ja yhtyeen säteilevän ”positiivista ja rehellisen aitoa suomalaisen keski-ikäisen miehen itsevarmuutta ja elämänkokemuksen tuomaa rentoutta”. *[[Keskisuomalainen|Keskisuomalaisen]]* Juhana Unkuri kehui albumia yleisilmeeltään ”raikkaaksi ja viihdyttäväksi” sekä ”jonkin verran kitaravetoisemmaksi” ja ”tempoltaan nopeammaksi” kuin yhtyeen aiemmat albumit. Hän kuitenkin totesi, ettei yhtye ”ole tauon jälkeen varsinaisesti uusiutunut”, mutta ”biisimateriaalissa on runsaasti tarttuvuutta”. *[[Soundi]]n* Sauli Vouti kehui tauon tehneen yhtyeelle hyvää, sillä ”musiikissa on uutta intohimoa ja yritystä”. Hän myös totesi, ettei Neljä Ruusua ”yritä tehdä mitään ihmeellistä tai uusiutua keinotekoisesti, vaan pyrkii nojaamaan tarttuviin sävellyksiin vanhaan tuttuun tyyliinsä.”

## Tekijät

**Neljä Ruusua**
* Ilkka Alanko – laulu
* Kode Koistinen – kitara
* Lade Laakkonen – basso
* Kämy Kämäräinen – rummut
**Muut esiintyjät**
* Elli Haloo – rap-osuudet (6)

**Tuotanto**
* Rauli Eskolin – tuotanto, äänitys, miksaus, koskettimet
* Pauli Saastamoinen – masterointi
* Rami Mursula – kannen ulkoasu
* Marek Sabogal – valokuvat
* Gabi Hakanen – vastaava tuottaja

## Lähteet
Savannihiirihaukka

**Savannihiirihaukka**, aikaisemmalta nimeltään **punapyrstöhiirihaukka** (*Buteo auguralis*) on hiirihaukkojen sukuun kuuluva lintu. Sitä tavataan keskisen ja läntisen Afrikan alueella Angolassa, Beninissä, Burkina Fasossa, Kamerunissa, Keski-Afrikan tasavallassa, Tšadissa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Etiopiassa, Gabonissa, Ghanassa, Guineassa, Liberiassa, Malissa, Mauritaniassa, Nigerissä, Nigeriassa, Senegalissa, Sierra Leonessa, Sudanissa, Togossa ja Ugandassa.

Sen populaation arvioidaan olevan kasvamassa.

Sen elinpiiriä ovat subtrooppiset ja trooppiset alavat metsät ja kuivat savannit.

## Lähteet
Tribhuvanin kansainvälinen lentoasema

**Tribhuvanin kansainvälinen lentoasema** (; ) on Nepalin keskeisin kansainvälinen lentoasema. Se sijaitsee maan pääkaupungissa Kathmandussa, noin kuusi kilometriä kaupungin keskustasta itään. Lentoasemalla on kaksi terminaalia, joista toinen on kotimaan- ja toinen ulkomaanlennoille. Lentoasemalla on yksi, noin kolme kilometriä pitkä kiitotie. Lentoasema on nimetty maan entisen kuninkaan, Tribhuvanin mukaan.

## Lähteet

## Aiheesta muualla

* Tribhuvan International Airport , viralliset sivut
Kierreportaat (täsmennyssivu)

**Kierreportaat** viittaa muun muassa seuraaviin:

*kierreportaat, porrasmalli
**[[Kierreportaat (elokuva)|Kierreportaat]]* (), Robert Siodmakin ohjaama elokuva vuodelta 1945
**[[Kierreportaat – 13 askelta kuolemaan]]* (), Peter Collinsonin ohjaama elokuva vuodelta 1975

## Katso myös
*The Spiral Staircase
The Spiral Staircase

**The Spiral Staircase** viittaa muun muassa seuraaviin

**[[Kierreportaat]]* (), Robert Siodmakin ohjaama elokuva vuodelta 1945
**[[Kierreportaat – 13 askelta kuolemaan]]* (), Peter Collinsonin ohjaama elokuva vuodelta 1975
* ''The Staircase'', televisioelokuva vuodelta 1998 Loretton kappelin kierreportaista
* ''The Spiral Staircase'', James Headin ohjaama televisioelokuva vuodelta 2000, Siodmakin elokuvan uusintaversio
* ''Spiral Staircase'', Ralph McTellin albumi vuodelta 1969
* *[[Spiral Staircase – Classic Songs]]*, Ralph McTellin albumi vuodelta 1997
* "Spiral Staircase", Kings of Leonin kappale vuoden 2003 albumilta *[[Youth and Young Manhood]]*
* *The Spiral Staircase*, Karen Armstrongin kirja vuodelta 2004 
* Spiral Starecase, yhdysvaltalainen yhtye
* "Spiral Staircase", Patricia Taxxonin vuoden 2020 kappale
Stiller

**Stiller** viittaa muun muassa seuraaviin:

## Sukunimi
*Abraham Stiller (1885–1972), suomalainen liikemies
*Angelo Stiller (s. 2001), saksalainen jalkapalloilija
*Ben Stiller (s. 1965), yhdysvaltalainen koomikko, näyttelijä ja elokuvaohjaaja
*Jerry Stiller (1927–2020), yhdysvaltalainen koomikko ja näyttelijä 
*Mauritz Stiller (1883–1928), suomalaistaustainen ruotsalainen elokuvaohjaaja
*Ruben Stiller (s. 1961), suomalainen juontaja ja toimittaja

## Televisio-ohjelma
*Stiller, Ruben Stillerin juontama televisio-ohjelma
Rantatennis

**Rantatennis** eli **beach tennis** on tenniksen muunnos, jota pelataan kaksihenkisin joukkuein hiekka-alustalla. Peliä pelataan rantalentopallokentillä, madalletuilla verkoilla. Mailat ovat erityisesti rantatennikseen suunniteltuja ja pallot ovat hieman tennispalloja pehmeämpiä. Pistelasku toimii lähes samaan tapaan kuin tenniksessä.

International Tennis Federation aloitti rantatenniskiertueen vuonna 2008. Ensimmäiset MM-kilpailut järjestettiin seuraavana vuonna.

## Lähteet

## Aiheesta muualla

*International Tennis Federation
*Beach Tennis Finland ry
Sukkulamerietana

**Sukkulamerietana** (*Limapontia depressa*) on pieni, merivedessä elävä kuoreton kotilolaji. Se kuuluu pussikielikotiloiden lahkoon ja on yksi kolmesta Suomessa esiintyvästä merietanalajista.

## Koko ja ulkonäkö
Pieni, korkeintaan 8&nbsp;mm:n pituiseksi kasvava sileäpintainen nilviäinen. Yksilöt ovat tavallisesti alle 4&nbsp;mm:n pituisia. Ruumis on enimmäkseen ruskea tai mustanruskea, mutta pään sivuilla ja joskus selkäpuolella on vaaleat laikut. Silmät erottuvat pään sivuilla ja niiden välissä on kaksi harjannemaista uloketta. Peräaukko on eläimen selkäpuolella takaosassa.

## Levinneisyys
Sukkulamerietanaa tavataan Pohjois-Atlantin Euroopan-puoleisella rannikolla ja Itämeressä sen sisäosiin asti. Suomessa lajia tavataan Merenkurkusta Haminaan.

## Elinympäristö ja elintavat
Sukkulamerietana elää matalan rantaveden sekä vuorovesilammikoiden runsaissa leväkasvustoissa ja käyttää ravinnokseen rihmamaisia viherleviä.

Laji on muiden nilviäisten tapaan hermafrodiitti ja eläin munii leväkasvustoihin satoja munia sisältäviä pyöreitä tai pitkänomaisia munarykelmiä. Yksilön elinaika on noin vuosi.

## Lähteet

## Aiheesta muualla
* Smith, I. F. (2021) ''Limapontia depressa'' Alder & Hancock, 1862. Identification and Biology.
Adelaide-luokka

**Adelaide-luokka** on Australian laivaston kuuden aluksen muodostama ohjusfregattiluokka, jonka alukset valmistettiin Yhdysvalloissa ja Australiassa. Luokka pohjautuu Yhdysvaltain laivaston Oliver Hazard Perry -luokkaan, mutta sitä muokattiin Australian esittämien vaatimusten mukaiseksi. Neljä ensimmäistä valmistettiin Yhdysvalloissa ja loput kaksi Australiassa.

Luokan ensimmäinen alus otettiin palvelukseen marraskuussa 1980, ja aluksista on edelleen vuonna 2017 palveluksessa kolme. Palveluksesta poistetuista kaksi on upotettu sukelluskohteiksi. Ne poistettiin palveluksesta, jotta saavutettaisiin miljardin Australian dollarin säästö palvelukseen jäävien alusten modernisoimiseksi. Loput neljä korvataan vuodesta 2013 alkaen Hobart-luokan ilmatorjuntahävittäjillä.

## Alukset

## Lähteet
*

### Viitteet

## Aiheesta muualla
Smoljanin alue

**Smoljanin alue** () on Bulgarian alue maan etelärajalla. Alueen luontoa hallitsee Rodopivuoret. Valtaosa alueen väestöstä on muslimeja. Smoljanin alue on jaettu kymmeneen kuntaan.

## Kunnat

*Banite
*Borino
*Devin
*Dospat
*Madan

*Nedelino
*Rudozem
*Smoljan
*Tšepelare
*Zlatograd

## Lähteet

## Aiheesta muualla
Blink-182:n diskografia

**[[Blink-182]]** (aiemmin pelkkä **Blink**) on yhdysvaltalainen, vuonna 1992 perustettu punk rock -yhtye. Blink-182 oli yksi pop-punkia 1990-luvulla valtavirtaan nostaneista yhtyeistä. Se on tullut tunnetuksi niin härskeistä, lähinnä vessahuumoriin liittyvistä kappaleista kuin myös vakavimmista, esimerkiksi nuorten masennusta käsittelevistä kappaleistaan. 

Blink-182 perustettiin alun perin vuonna 1992. Yhtye jäi määrittelemättömän pitkälle tauolle vuonna 2004, mutta palasi jälleen yhteen vuonna 2009. Blink-182 on tähän mennessä julkaissut seitsemän studioalbumia, yhden kokoelman, sekä kaksi livealbumia. Yhtye on myynyt yli 35 miljoonaa albumia maailmanlaajuisesti.
## Studioalbumit

## Livealbumit ja kokoelmat

## Videotallenteet

## EP:t
* They Came to Conquer Uranus (1995)
* Wasting Time (1996)
* Dogs Eating Dogs (2012)   
*Darkside (2019)

## Demot
* Flyswatter (1992) 
* 2nd Demo (1993)
* Buddha (1993)
* short bus (1994)
* Buddha Promo (1994)
* Enema of the State Demo (1998)

## Singlet

; Notes
* **A** Kappale "Dammit (Growing Up)" nousi korkeimmalle sijalleen Billboardin Hot 100 Airplay -listalla.
* **B** Kappaleet "Adam's Song", "Man Overboard", "First Date", "Stay Together for the Kids" ja "Feeling This" eivät nousseen 100 soitetuimman kappaleen joukkoon Hot 100 -listalla, vaan niiden sijoitukset ovat Bubbling Under Hot 100 Singles -listalta.
* **C** Julkaistiin pelkästään promootiosinglenä.
* **D** Julkaistiin alun perin vuonna 1997 promootiosinglenä.

## Lähteet
Odert Lackschéwitz

**Odert Harald Lackschéwitz** (13. lokakuuta 1930 Liepāja, Latvia – 11. kesäkuuta 2009 Helsinki) oli latvialaissyntyinen valokuvaaja, joka erikoistui Suomessa 1970–1990-luvuilla näyttävien diaohjelmien eli multivisioiden tuotantoon.

Maatalouskorkeakoulua Saksassa käynyt Lackschéwitz tuli Suomeen työharjoitteluun Hankkijan koetilalle Tuusulan Hyrylään 1952. Hän löysi Suomesta vaimon ja he asuivat Riihimäellä 1954–1963. Hän toimi aluksi Tilauskuva Oy:n laboratoriopäällikkönä ja valokuvaajana, sitten 1956–1962 Filmiyhtymä Oy:n kuvaajana ja laboratorion johtajana. Vapaa-aikanaan Lackschéwitz kuvasi kotikaupunkiaan lähes päivittäin, ja Riihimäen kaupunginmuseon kokoelmiin on kertynyt noin 700 Lackschéwitzin valokuvaa.

Vuonna 1962 Lackschéwitz perusti oman yrityksen, Codia Oy:n, joka kilpaili aluksi Filmiyhtymän kanssa koulujen opetusdiasarjojen ja -rainojen tuottajana, filmimateriaalien kehityspalveluissa ja diakuvien suurentajana. Isoimmillaan Codia Oy työllisti 30 henkilöä ja valmisti puolitoista miljoonaa diakuvaa vuodessa. 1970-luvun alussa Codia erikoistui multivisio-ohjelmien tuotantoon ensimmäisten joukossa Suomessa. Vuonna 1982 yrityksen nimeksi tuli Multivisiostudio Odert Lackschéwitz Oy. Multivisioaikakauden eräs huipentuma suomalaisittain oli Lackschéwitzin 120 diaprojektorilla toteuttama Suomi–Finlandia-multivisio Sevillan maailmannäyttelyyn 1992.

Lackschéwitzin kuvia on nähty Suomen Kameraseurojen Liiton näyttelyissä vuodesta 1956 alkaen. Jo vuonna 1958 hänet palkittiin harrastajavalokuvaajien kansainvälisellä AFIAP-arvonimellä. Hän piti yksityisnäyttelyitä kuten *Pienet Hetket Helsingissä* –multivisio Tukholmassa 1971 ja *Kotimaa tää Pohjoinen* Helsingin tuomiokirkon kryptassa 1986. Kesällä 1996 Lackschéwitz oli mukana Oriveden Purnun näyttelyssä, ja vuonna 2008 Riihimäen kaupunginmuseo kokosi näyttelyn yli sadasta hänen 1950-luvun lopun ja 1960-luvun alun kuvistaan eri puolilta kaupunkia.

Photorent-yhtiönsä kustantamana Lackschéwitz julkaisi 1990-luvulla kaksi valokuvakirjaa Suomesta.

## Kuvateoksia
* Odert Lackschéwitz (valokuvat) ja Lassi Nummi (teksti): *Natura Finlandiae*. Luoma: Oy Photorent Ltd, 1992.
* Odert Lackschéwitz (valokuvat) ja Jukka Pellinen (teksti): *Figura Finlandiae*. Espoo: Oy Photorent Ltd, 1995.

## Lähteet
Anamilaiset

**Anamilaiset** (Anamim) ovat muinainen kansa tai heimo, joka Raamatun mukaan polveutuu Nooan pojanpojasta Misraimista. Nimi Anamim on heprealainen monikkomuoto, joka esiintyy sellaisenaan myös englanninkielisessä Raamatussa.  Koska egyptiläisten on yleisesti arvioitu olevan Misraimin jälkeläisiä, niin myös anamilaisten asuinpaikan arvellaan olleen Egypti. 
 
Assyrian kuninkaan Sargon II:n ajalta (700-luvulta eaa.) peräisin olevassa nuolenpäätekstissä arvioidaan viitattavan Anamimin jälkeläisiin nimellä ”Anami”.

## Sukupuu
Anamilaisten sukupuu Raamatun mukaan:

## Lähteet
Anzac-luokka (fregatti)

**Anzac-luokka** eli **MEKO 200 ANZ** on kymmenen ohjusfregatin muodostama alusluokka, jonka aluksista kahdeksan on Australian laivastossa ja loput kaksi Uuden-Seelannin laivastossa. 1980-luvulla Australian laivasto aloitti suunnittelun River-luokan hävittäjien korvaamiseksi partiofregateilla, jolloin esitettiin mahdollisuus muokata olemassa olevasta mallista laivaston tarpeita vastaava alus. Samoihin aikoihin Uuden-Seelannin laivasto etsi korvaajaa Leander-luokan fregateilleen.

## Alukset
Alusten yksiakselinen propulsiojärjestelmä poikkeaa muista MEKO 200 tyypin aluksista.

## Lähteet

*

### Viitteet
Joseph-Eugène Limoges

**Joseph-Eugène Limoges** (15. marraskuuta 1879 – 1. maaliskuuta 1965) oli kanadalainen roomalaiskatolinen arkkipiispa. Hänet vihittiin papiksi 20. joulukuuta 1902 ja nimitettiin Mont-Laurierin hiippakunnan johtoon 11. syyskuuta 1922. Piispaksi vihkiminen seurasi 30. marraskuuta. Pääkonsekraattorina toimi Joseph-Médard Émard.

Vuonna 1957 Limoges sai arkkipiispan henkilökohtaisen arvonimen. Hän johti hiippakuntaansa, kunnes kuoli 85-vuotiaana virassa.

## Lähteet
François Colímon

**François Colímon** (10. heinäkuuta 1934 – 4. marraskuuta 2022) oli haitilainen roomalaiskatolinen piispa. Hänet vihittiin Montfort-lähetyssaarnaajien papiksi 11. helmikuuta 1962 ja nimitettiin Port-de-Paix'n hiippakunnan koadjuuttoripiispaksi 18. syyskuuta 1978. Piispaksi vihkiminen seurasi 8. joulukuuta. Pääkonsekraattorina toimi Luigi Conti, jota avustivat François-Wolff Ligondé, François Gayot, Jean-Jacques Claudius Angénor, Emmanuel Constant ja Joseph Willy Romélus.

Colímonista tuli 22. helmikuuta 1982 Port-de-Paix'n piispa, jona hän toimi, kunnes erosi tehtävistään hiippakuntansa johdossa 1. maaliskuuta 2008.

## Lähteet
Pierre-Antoine Paulo

**Pierre-Antoine Paulo** OMI (23. maaliskuuta 1944 – 4. helmikuuta 2021) oli haitilainen roomalaiskatolinen piispa. Hän sai pappisvihkimyksensä 20. joulukuuta 1969. Hänet nimitettiin Port-de-Paix'n hiippakunnan koadjuuttoripiispaksi 7. heinäkuuta 2001, ja piispaksi vihkiminen seurasi 14. lokakuuta. Pääkonsekraattorina toimi François Gayot, jota avustivat Hubert Constant ja François Colímon. Paulosta tuli 1. maaliskuuta 2008 Port-de-Paix'n piispa.

## Lähteet
Albert François Cousineau

**Albert François Cousineau** CSC (4. tammikuuta 1895 – 14. elokuuta 1974) oli kanadalaissyntyinen, Haitissa toiminut roomalaiskatolinen arkkipiispa. Hänet vihittiin papiksi 25. toukokuuta 1918 ja nimitettiin Cap-Haïtienin hiippakunnan koadjuuttoripiispaksi sekä Vartanan titulaaripiispaksi 10. tammikuuta 1951. Piispaksi konsekroinnin suoritti 16. maaliskuuta Ildebrando Antoniutti, jota avustivat Norbert Robichaud ja Joseph-Eugène Limoges.

Cousineausta tuli 29. kesäkuuta 1953 Cap-Haïtienin piispa, ja 2. huhtikuuta 1968 hänelle myönnettiin arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen ja kuoli 79-vuotiaana virassa.

## Lähteet
Rémy Augustin

**Rémy Augustin** (30. syyskuuta 1910 Pétionville – 29. maaliskuuta 1983) oli haitilainen roomalaiskatolinen piispa. Hänet vihittiin Montfort-lähetyssaarnaajien papiksi 11. kesäkuuta 1933 ja nimitettiin Port-au-Princen arkkihiippakunnan vihkipiispaksi sekä Turuzin titulaaripiispaksi 8. huhtikuuta 1953. Piispaksi vihkiminen seurasi 31. toukokuuta. Pääkonsekraattorina toimi Francesco Lardone, jota avustivat Joseph-Marie Le Gouaze ja Albert-Marie Guiot.

Augustin sai 20. elokuuta 1966 nimityksen Port-de-Paix'n koadjuuttoripiispaksi, ja 18. syyskuuta 1978 hänet nimitettiin sen piispaksi, jona hän toimi, kunnes erosi tehtävistään hiippakunnan johdossa 22. helmikuuta 1982. Hän osallistui Vatikaanin toiseen kirkolliskokoukseen.

## Lähteet
Mankilankosken harkkohytti

**Mankilankosken harkkohytti** sijaitsi Kaustisella Perhonjoen varrella ja se oli toiminnassa noin vuosina 1868–1879. Hytin omistivat kaustislaiset maanviljelijät Jonas, Jouho ja Kustoo Rauma sekä kunnankirjuri J. Kettu. Raudan valmistuksen raaka-aineena käytettiin lähiseuduilta kerättyä suo- ja järvimalmia. Harkkohytti sijaitsi todennäköisesti Mankilankosken rannalle 1864 perustetun sahan ja myllyn yläpuolella samalla puolen koskea.

Ruukin laitteisiin kuului 2,4 metriä korkean harmaakivisen harkkohytin lisäksi kolmipalkeinen puhalluslaite, kankivasara ja sulatusahjo. Harkkohytti oli toiminnassa vain ajoittain vesivoiman ja raudan puutteen takia. Harkkohytin rakennukset purettiin 1880-luvulla eikä niistä ole säilynyt jäänteitä nykypäiviin.

## Lähteet
* Museovirasto kulttuuriympäristö rekisteriportaali : Mankilankosken harkkohytti
Sähköstaattinen kaiutin

**Sähköstaattisessa kaiuttimessa** on kahden metallihilan väliin pingotettu ohut, johtavalla materiaalilla pinnoitettu kalvo.  Metallihilojen ja kalvon välillä vallitsee voimakas staattinen sähkökenttä. Toistettava signaali tuodaan muuntajan kautta hilojen välille, mikä tuottaa kalvon ja hilojen välille sähköisen voiman ja saa kalvon värähtelemään.  

Sähköstaattiset kaiuttimet käyttävät korkeaa, jopa useiden tuhansien volttien jännitettä, ja audiosignaalin jännitettä vahvistetaan voimakkaasti audiomuuntajalla, jotta kaiutinta voi soittaa tavallisella vahvistimella. Sähköä johtavan liikkuvan kalvon paksuus on joitakin mikro­metrejä. 

Sähköstaattinen kaiutin on rakenteeltaan yleensä levymäinen, kapea ja korkea dipolikaiutin. Sitä muistuttavat rakenteeltaan ja äänenladultaan magnetostaattiset panelikaiuttimet. Dipolikaiuttimen etuna on, että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se että dynamiikkaa kadotetaan sitä enemmän, mitä matalampaa taajuutta soitetaan, mutta jakosuotimella asiaa voi auttaa. Siksi rakenteeseen on toisinaan yhdistetty subwoofer tai bassokaiutin, jotta matalat taajuudet toistuvat paremmin.

Äänenlaadultaan kaiutin on arvostettu. Sähköstaattisella periaatteella on toteutettu myös kuulokkeita.

## Katso myös
* Magnetostaattinen kaiutin
* Hifi
* Kotiteatteri
* Subwoofer
* PA-kaiutin

## Lähteet

## Kirjallisuutta
*
Vladislav Ravdonikas

**Vladislav Josifovitš Ravdonikas** (, 27. marraskuuta 1894 Tihvinä – 28. marraskuuta 1976 Leningrad, Neuvostoliitto) oli neuvostoliittolainen arkeologi ja historiantutkija.

Vladislav Ravdonikas opiskeli Pietarin yliopiston historiallis-kielitieteellisessä tiedekunnassa ja työskenteli vuodesta 1928 lähtien Neuvostoliiton tiedeakatemian antropologian ja kansatieteen museossa (Kunstkamera) sekä tiedeakatemian aineellisen kulttuurin historian instituutissa. Vuodesta 1929 lähtien hän toimi myös Leningradin yliopiston opettajana ja vuodesta 1931 professorina. Vuosina 1936–1939 hän oli perustamansa yliopiston arkeologian laitoksen johtaja.

Ravdonikas on tutkinut Luoteis-Venäjän kurgaanihautoja, Peurasaaren kalmistoa, muinaisvenäläistä Laatokankaupunkia sekä Äänisen ja Vienanmeren kalliopiirroksia. Vuonna 1934 hänestä tuli historian tohtori ja vuonna 1946 Neuvostoliiton tiedeakatemian kirjeenvaihtajajäsen sekä Norjan tiedeakatemian jäsen.

## Lähteet
François Gayot

**François Gayot** (17. heinäkuuta 1927 – 16. joulukuuta 2010) oli haitilainen roomalaiskatolinen arkkipiispa. Hänet vihittiin Montfort-lähetyssaarnaajien papiksi 7. helmikuuta 1954 ja nimitettiin Cap-Haïtienin hiippakunnan johtoon 22. marraskuuta 1974. Piispaksi konsekroinnin suoritti 2. helmikuuta 1975 Luigi Barbarito, jota avustivat François-Wolff Ligondé ja Rémy Augustin.

7. huhtikuuta 1988 Cap-Haïtien korotettiin arkkihiippakunnaksi ja Gayot sai nimityksen sen arkkipiispaksi. Hänet asetettiin tähän virkaan 24. heinäkuuta. Hän jäi eläkkeelle 5. marraskuuta 2003.

## Lähteet
Suorasuusulkukotilo

**Suorasuusulkukotilo** (*Cochlodina orthostoma*) on Suomessa erittäin harvinainen ja uhanalainen kotilolaji. Suomen lajiston uhanalaisarvioinnissa vuodelta 2010 se on luokiteltu vaarantuneeksi (VU) ja on erityisesti suojeltava.

## Koko ja ulkonäkö
Vaaleanruskea kotilolaji, jonka pitkänomaisen ja kierteisen kuoren pinnassa on hyvin erottuvia säännöllisiä uurteita. Suuaukon yläpuolelta kuori on vaaleampi ja suuaukon toinen reuna on lähes suora. Suuaukon sisäpuolella kuoressa oleva uloke, niin kutsuttu alalamelli on lajilla huomattavan voimakas. Kuoren pituus on 12&ndash;13&nbsp;mm ja leveys noin 4&nbsp;mm.

Samankaltainen laji on esimerkiksi sileäsulkukotilo (*Cochlodina laminata*).

## Levinneisyys
Lajia tavataan Itä- ja Keski-Euroopassa, mutta se on sielläkin paikoittainen ja etäisyydet eri esiintymien välillä ovat pitkiä. Suomessa lajin tiedetään elävän ainoastaan Karjalohjalla, Karkalin luonnonpuistossa ja Kalkkimäen alueella sekä Kiskossa Korkeaniemenkallion ja Malmbergin luonnonsuojelualueilla. Kaksi kotilon kuorta on löydetty myös Pohjasta Långbrobergetin alueelta, mutta laji tuskin elää siellä enää.

## Elinympäristö ja elintavat
Suorasuusulkukotilo on hyvin vaatelias elinpaikkansa suhteen. Suomessa esiintymispaikat ovat reheviä jalopuulehtoja, joissa kasvaa pähkinäpensasta sekä iäkkäitä haapoja. Maaperä on kalkkipitoista ja lähistöllä on yleensä puro. Kotilot viihtyvät etenkin sammalia ja leviä kasvavilla lehtipuiden rungoilla. Keski-Euroopassa laji elää kosteissa ja varjoisissa lehtimetsissä, joissa se oleskelee yleensä puiden rungoilla. Munat kuoriutuvat jo emon ruumiin sisällä ja poikaset syntyvät valmiina. Koska esiintymät ovat pirstaleisia, lajin säilymistä uhkaavat niissä tapahtuvat muutokset puulajistossa ja puiden ikärakenteessa.

## Lähteet

## Aiheesta muualla

* kuva kuoresta
The Vaccines

**The Vaccines** on vuonna 2010 perustettu brittiläinen indie rock -yhtye. Yhtye tunnetaan erityisesti sinkustaan *[[Wreckin' Bar (Ra Ra Ra)]]*. Yhtye on myynyt kaikkiaan yli miljoona levyä maailmanlaajuisesti.

## Historia
Yhtyeen perusti Lontoossa 2010 neljä kaverusta. Cowan ja Young olivat esiintyneet yhdessä kesällä 2009. Yhtyeen ensimmäinen sinkku "Wreckin' Bar (Ra Ra Ra)" julkaistiin 2010 ensin demoversiona. Yhtye saikin pian levytyssopimuksen ja alkoi työstää ensimmäistä kokonaista studioalbumiaan.

Yhtyeen debyyttialbumi nimeltään *[[What Did You Expect From The Vaccines?]]* julkaistiin 11. maaliskuuta 2011 Columbia-levy-yhtiön kautta. Albumi oli Britannian listoilla parhaimmillaan neljäs. Albumi sai hyvät arvostelut ja myikin hyvin.

Yhtye julkaisi toisen studioalbuminsa *[[Come of Age]]n* 3. syyskuuta 2012. Albumilta on julkaistu singleinä kappaleet *[[No Hope]]*, *[[Teenage Icon]]* ja *[[I Always Knew]]*.

Kolmas studioalbumi kantoi nimeä English Graffiti ja se julkaistiin Columbian kautta 25. toukokuuta 2015. Albumin suurimmaksi hitiksi nousi sen esikoissinkku Handsome.

Yhtyeen seuraava studioalbumi Combat Sports tullaan julkaisemaan vuonna 2018. Albumi tulee olemaan ensimmäinen, jolla soittavat kiertuemuusikoista vuonna 2016 rumpali Pete Robertsonin erottua vakituisjäseniksi nostetut rumpali Yoann Intonti sekä kosketinsoittaja Timothy Lanham.

## Jäsenet
* Justin Young – kitara, laulu (2010–)
* Arni Arnason – basso (2010–)
* Freddie Cowan – kitara (2010–)
* Yoann Intonti – rummut (2016–)
* Timothy Lanham – koskettimet (2016–)

### Entiset jäsenet
* Pete Robertson – rummut (2010–2016)

## Diskografia

### Studioalbumit
* 
* 
* 
* 
* 
*
Ørsta-Voldan lentoasema

**Ørsta-Voldan lentoasema** sijaitsee Ørstan kunnassa, Møren ja Romsdalin läänissä, Norjassa. Se avattiin vuonna 1971. Lentokenttää käyttää Widerøe-lentoyhtiö.

## Lähteet

## Aiheesta muualla
*Lentoaseman sivusto
Audiomuuntaja

**Audiomuuntaja** laite jota voi käyttää impedanssitasojen sovittamiseen muun muassa audio- ja radiotekniikassa. Lisäksi sillä voi tehdä galvaanisen erotuksen ja vaiheenkäännön.

## Katso myös
*Muuntaja
What Did You Expect from The Vaccines?

**What Did You Expect from The Vaccines** on brittiläisen indie rock -yhtyeen The Vaccinesin ensimmäinen pitkäsoittoalbumi, joka julkaistiin maaliskuussa 2011. Albumi menestyi kaupallisesti mainiosti.

## Kappalelista
# 
# 
# 
# 
# 
# 
# 
# 
# 
# 
# 

### Japanin bonuskappaleet
# 
# 
# 
# 
# 
# 

## Soittajat
* Justin Young – laulu, kitara
* Freddie Cowan – kitara
* Arni Arnason – bassokitara
* Pete Robertson – rummut

## Arvostelut
* Allmusic: 
* The Daily Telegraph: 
* Soundi: 

## Lähteet

## Aiheesta muualla
* What Did You Expect from The Vaccines discogs.com -sivustolla
Molden lentoasema

**Molden lentoasema** sijaitsee Moldessa, Møren ja Romsdalin läänissä, Norjassa. Se avattiin vuonna 1972. Se sijaitsee noin viiden kilometrin päässä Molden keskustasta.

## Lähteet

## Aiheesta muualla
*Lentoaseman sivusto
Suomen Yrityskummit

**Suomen Yrityskummit ry** on suomalainen mentorointiverkosto jonka toiminta perustuu vapaaehtoisuuteen. Yrityskummit tarjoavat mentorointia Pk-yrittäjille.

Yrityskummien toiminnan aloittivat vuonna 1994 Asikkalassa kunnan kesäasukkaat. Yrityskummit ry aloitti toimintansa virallisesti 1.1.2001 jatkaakseen Suomen Kuntaliiton neljävuotisen Yrityskummiprojektin toimintaa. Yhdistyksen nimi muuttui vuonna 2007 Suomen Yrityskummit ry:ksi.

Yhdistyksen jäseninä on yli 1200 yrityskummia ja lisäksi yrityksiä, kuntia, seudullisia elinkeinoyhtiöitä, järjestöjä ja yhdistyksiä. Yrityskummit auttavat vuosittain yli tuhatta pk-yritystä.

Pääkaupunkiseudulla toimii Pääkaupunkiseudun Yrityskummit ry. Yrityskummeja - mentorit on noin 70.

Yrityskummi – mentori on yrittäjän sparraaja, vertaistuki ja mentori joka tarkastelee asioita ulkopuolelta. Yrityskummit toimivat yrittäjien tukena liiketoiminnan elinkaaren eri vaiheessa. Hän on yrittäjän keskustelukumppani ideoiden kehittelyssä. Yrityskummi tekee kysymyksiä, verkostoituu ja tarjoaa välineet ratkaisujen löytämiseen. 

Yrityskummit ovat kokeneita yrittäjiä, yritysjohtajia ja asiantuntijoita, jotka antavat  tukea, tietojaan, kokemustaan, osaamistaan, vertaistukea ja aikaansa yrittäjien, yritysten liiketoiminnan kehittämiseen sekä toimivat eri tavoin yrittäjyyden edistämiseksi.
Yrityskummi voi toimia tukena omistajan- tai sukupolvenvaihdostilanteissa.

## Aiheesta muualla
* Suomen Yrityskummit ry Kotisivut
* Pääkaupunkiseudun Yrityskummit ry Kotisivut
Uimahypyt kesäolympialaisissa 2012 – miesten 3 metrin ponnahduslauta

**Miesten 3 metrin ponnahduslautakilpailu** käytiin 6. – 7. elokuuta London Aquatics Centressä. Kilpailijoita oli yhteensä 29.

## Aikataulu

Suluissa Suomen aika (EEST)
## Tulokset
### Karsinta
Karsinnoissa kilpailijat hyppäsivät kuusi hyppyä ja 18 parasta pääsi välierään.

### Välierä
Kilpailijat hyppäsivät kuusi hyppyä ja 12 parasta pääsi loppukilpailuun.

### Loppukilpailu
Kilpailijat hyppäsivät kukin kuusi hyppyä.

## Lähteet
Furrer

**Furrer** on muun muassa seuraavien henkilöiden sukunimi:

* Beat Furrer (s. 1954), sveitsiläinen säveltäjä
* Jonas Furrer (1805–1861), Sveitsin liittopresidentti
* Otto Furrer (1909–1951), sveitsiläinen alppihiihtäjä ja sotilaspartiohiihtäjä
* Philippe Furrer (s. 1985), sveitsiläinen jääkiekkoilija
Magnit

**Magnit** () on Venäjän suurimpiin kuuluvaa vähittäiskauppaketjua hallitseva pörssiyhtiö ja ketjun vähittäiskauppojen nimi. Vuoden 2011 lopussa ketjuun kuului yhteensä 5&nbsp;309 myymälää. Tämä sisälsi 5&nbsp;006 elintarvikekauppaa, 93 hypermarkettia ja 210 kosmetiikkamyymälää. Yritys oli kovassa kasvussa; myymälöistä 1&nbsp;254 avattiin vasta vuoden 2011 aikana.

Yhtiön pääkonttori sijaitsee Venäjän eteläosissa Krasnodarissa. Yhtiön osake on noteerattu sekä Moskovan (MICEX-RTS: MICEX Index, RTS Index) että Lontoon arvopaperipörssissä (LSE).

Yhtiön mukaan vähittäiskaupan ketjuuntuminen on Venäjän vähittäiskaupassa esimerkiksi Euroopan yhteisöön verrattuna vielä melko vähäistä. Suurimpina kilpailijoinaan Magnit pitää muun muassa ranskalaislähtöisen *[[Auchan]]*-ketjun suurmyymälöitä, Diksi- yhtymän eri kauppaketjuja, Lenta-hypermarketteja, saksalaisen *[[Metro (yritys)|Metro AG:n]]* myymälöitä (muun muassa METRO Cash & Carry -liikkeet), *O'KEY*-yhtymän myymälöitä (O'KEY Express-supermarketit ja O'KEY-hypermarketit) ja X5-myymäläketjua.

RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan kahdeksanneksi (8. suurin). Yhtiön arvoksi arvioitiin 869,0 miljardia ruplaa vuoden 2013 lopussa (+90,2&nbsp;% edellisvuoteen).

## Lähteet

## Aiheesta muualla
*Magnit Q1 Net Profit Soars 167% to $158 Mln  (rian.ru)
Roikonkoski

**Roikonkoski** () on taajama ja rautatieasema Karjalan tasavallan Suojärven piirin Loimolan kunnassa. Se sijaitsee Uuksunjoen varrella 16 kilometriä Loimolasta lounaaseen. Taajamassa on 752 asukasta (vuonna 2009).

Roikonkoskella toimii kivilouhimo ja metsänhoitoalueen konttori. Palveluihin kuuluu keskikoulu, kulttuuritalo ja poliklinikka.

Ennen sotia Roikonkoski kuului Suistamon kuntaan.

## Lähteet
Schell

**Schell** on muun muassa seuraavien henkilöiden sukunimi:

* Anna Schell (s. 1993), saksalainen vapaapainija
* Catherine Schell (s. 1944), unkarilainen näyttelijä
* Harry Schell (1921–1960), yhdysvaltalainen autourheilija
* Lucy O'Reilly Schell (1896–1952), yhdysvaltalainen kilpa-autoilija, tallinomistaja ja liikenainen
* Maria Schell (1926–2006), itävaltalainen näyttelijä
* Maximilian Schell (1930–2014), itävaltalainen näyttelijä
* Ronnie Schell (s. 1931), yhdysvaltalainen näyttelijä, koomikko ja ääninäyttelijä
* Sue Schell (s. 1950), sveitsiläinen laulaja, Peter, Sue & Marc -trion jäsen.
Meimi Sevander

**Meimi Sevander** (, ; 23. heinäkuuta 1923 Brule, Wisconsin – 22. huhtikuuta 2003 Uumaja) oli petroskoilainen opettaja ja kirjailija.

Syntyperältään amerikansuomalaisen Meimi Sevanderin perhe muutti Neuvostoliittoon vuonna 1934. Hänen isänsä Oscar Corgan menehtyi Stalinin vainoissa vuonna 1937.. Meimi valmistui vuonna 1948 Karjalais-suomalaisen SNT:n ja vuonna 1953 Leningradin pedagogisesta instituutista englannin kielen opettajaksi. Hän työskenteli opettajana aluksi koulussa ja vuosina 1955–1989 Karjalan pedagogisessa instituutissa. Vuosina 1962–1972 hän toimi instituutin englannin kielen laitoksen johtajana ja vuosina 1965–1967 ja 1972–1985 vieraiden kielten tiedekunnan dekaanina. Vuonna 1970 Sevander sai dosentin arvon. Hän on laatinut suomen kielen aapisen ja oppikirjan sekä englannin kielen didaktisia apuneuvoja.

Sevander toimi aktiivisesti Neuvostoliitto–Suomi-ystävyysseurassa sekä Petroskoin ystävyyskaupunkitoiminnassa varsinkin Duluthin kaupungin kanssa. Vuonna 1992 hän muutti asumaan Wisconsiniin. Hän on kirjoittanut useita Neuvostoliittoon muuttaneiden amerikansuomalaisten kohtaloita käsitteleviä teoksia. Hänen puolisonsa oli Kuuno Sevanderin poika Milton.

## Teoksia
* & Laurie Hertzel: *They took my father: a story of idealism and betrayal*. Duluth, Minn.: Pfeifer-Hamilton, 1992?
* *Red exodus: Finnish-American emigration to Russia*. S.l.: OSCAT, 1993.
* *Of Soviet bondage: sequel to ”Red exodus”*. Duluth, Minn.: OSCAT: Brooks Anderson, distr., cop. 1996.
* *Vaeltajat*. Turku: Siirtolaisuusinstituutti, 2000.

## Lähteet
Gyltö

**Gyltö** on saari entisessä Korppoon kunnassa nykyisen Paraisten kaupungin alueella. Se oli pitkään Puolustusvoimien linnakkeena. Gyltössä toimi Turun rannikkopatteristo (TurRPsto) vuoteen 2007. Saaressa oli myös alokaskoulutusta 1960-luvun lopulta silloisen Turun Rannikkotykistörykmentin koulutuspatterissa.

## Nykyhetket
Nykyisin saarella toimii automatisoitu Korppoon merivalvontakeskus.

## Lähteet
Hattuhylly

**Hattuhylly** voi tarkoittaa seuraavia:

* naulakon yhteydessä oleva hylly
* auton takaosassa oleva levymäinen rakenne 
* koronapelissä olevan alueen nimi.
Naulakko

**Naulakko** on rakenne, johon ripustetaan vaatteita, esimerkiksi takkeja. Naulakoita on lattialle asetettavia sekä seinään kiinnitettäviä malleja. Yksinkertaisimmillaan naulakko on rivi lautaan kiinnitettyjä koukkuja. Seinänaulakon rakenteeseen kuuluu usein myös hattuhylly.

## Historiaa
Vaatenaulakon syntyhistoria ei ole kovin hyvin tiedossa. Ennen korkeiden vaatekaappien ja vaateripustimien keksimistä vaatteet säilytettiin yleensä taiteltuina arkuissa. Usein märkien päällysvaatteiden kuivattaminen ja säilyttäminen jossain ulko-oven lähellä oli kuitenkin ratkaistava jotenkin, ja parhaiten ne kuivuivat riippuessaan koukusta tai muusta ulokkeesta. Niinpä vähitellen alkoi muodostua käytännöksi kiinnittää ulko-oven läheiseen sisäseinään nauloja tai koukkuja takkeja varten, ja niiden yläpuolelle hyllyjä päähineitä varten. 

Vapaasti lattialla seisovat, siirreltävät naulakkopylväät (joista käytetään ainakin nimityksiä *pystynaulakko*, *jalkanaulakko* ja *pylväsnaulakko*) voitiin tuoda eteiseen, kun oli tulossa paljon vieraita, ja muulloin pitää varastossa. Naulakkopylväs tai muu lattialla seisova naulakkotyyppi on nykyäänkin kätevä, mikäli vapaata seinätilaa ei ole tai seinäpintaan ei voi tehdä kiinnityksiä. Kuuluisimpia pystynaulakoita on Michael Thonet’n hienoon wieniläiskahvilaan suunnittelema, taivutetusta puusta valmistettu *Cafe Daum*, jonka alaosassa on rengas sateenvarjojen säilytykseen.

## Katso myös
*Vaateripustin

## Lähteet

## Aiheesta muualla
Come of Age

**Come of Age** on indie rock -yhtye The Vaccinesin toinen pitkäsoittoalbumi. Albumi julkaistiin 3. syyskuuta 2012. Albumilta on julkaistu singleinä kappaleet *No Hope* ja *Teenage Icon*.

## Kappaleet
# 
# 
# 
# 
# 
# 
# 
# 
# 
# 
# 

### Japanin bonuskappaleet
# 
# 

### Deluxe Edition
# 
# 
# 

### Deluxe Edition Live at Brighton Bonus CD
# 
# 
# 
# 
# 
# 	
# 
# 
# 
# 
# 
# 
# 
# 
# 
# 
# 

## Kokoonpano
* Justin Young – laulu, kitara
* Arni Arnason – bassokitara
* Freddie Cowan – kitara
* Pete Robertson – rummut

## Arvostelut
* AllMusic: 
* Desibeli.net: 
* The Guardian: 
* Soundi: 

## Aiheesta muualla
* Come of Age discogs.com -sivustolla

## Lähteet
Elina Wallin

__NOTOC__
**Elina Wallin** (s. 11. joulukuuta 1980 Pori) on suomalainen murrekirjailija ja -pakinoitsija, juontaja ja esiintyjä. Porin murteella kirjoittava Wallin on kirjoittanut murrepakinoita sekä julkaissut murreteoksia, äänikirjan sekä toimittanut kaksi yhdistyskirjaa. Hän toimii lisäksi juontajana erilaisissa tilaisuuksissa ja koordinoi Kirvatsin jytä -musiikkitapahtumaa. Wallin tunnetaan Porin seudulla vahvana kotikaupunkinsa rakastajana ja tuntijana. Lisäksi Wallin on auktorisoitu kaupunkiopas. 

Vuonna 2008 Wallin voitti *[[Satakunnan Viikko]]* -kaupunkilehden kirjoituskilpailun tekstillään *Mu Porini*. Se aloitti hänen julkisen uransa. Vuotta myöhemmin hän aloitti Satakunnan Kansan kolumnistina ja näistä kirjoituksista on koostettu kaksi hänen ensimmäistä murreteostaan, *Onnepotkui* ja *Mansikkapaikka*. Hänen teoksiaan on myyty yli 10&nbsp;000 kappaletta. Wallin valittiin *Positiivisimmaksi porilaiseksi* vuonna 2014.

Vuonna 2011 Wallin sijoittui toiseksi Murteella puhumisen SM-kilpailuissa. Hän on julkaissut punk-yhtye The Tarjasin kanssa singlen, joka sisältää viisi Wallinin tarinaa sekä tehnyt yhteistyötä murrerunoilija Heli Laaksosen kanssa.

## Teokset
* 
* 
* 
* 
* 
* 
* 
* 
* 
* 
* 

## Lähteet

## Aiheesta lisää
* Elina Wallinin kotisivut
* Ylen uutiset aiheesta
Ratapyöräilyn maailmanmestaruuskilpailut 2012

**Ratapyöräilyn maailmanmestaruuskilpailut 2012** järjestettiin Hisense Arenalla Melbournessa, Australiassa 4.–8. huhtikuuta 2012. Kilpailujen ohjelmassa oli kymmenen lajia miehille ja yhdeksän naisille.

## Mitalistit
Lähde: tissottiming
### Naiset

### Miehet

## Lähteet
Luonnosta (Empedokles)

**Luonnosta** () eli *Fysiikka* () oli Empedokleen pääteos, jossa hän esitteli luonnonfilosofiansa. Teos ei ole säilynyt nykyaikaan, mutta sen sisällöstä tunnetaan katkelmia.

Empedokleen teos oli heksametrimuotoinen runoelma. Siinä hän esitti tunnetut ajatuksensa neljästä alkuaineesta &mdash; maa, vesi, ilma (eetteri) ja tuli &mdash; jotka yhdistyvät ajoittain rakkaudeksi kutsutun voiman kautta, erotakseen sille vastakkaisen voiman, riidan kautta.

Aiemmin Empedokleen on yleensä ajateltu kirjoittaneen kaksi runoa, *Luonnosta* sekä *[[Puhdistusmenot]]* (*Katharmoi*). Tämän nimiset teokset mainitsee myös Diogenes Laertios. Näistä ensin mainittu olisi käsitellyt ennen kaikkea maailman ja elävien olentojen luomista ja jälkimmäinen sielun kohtaloa ja ajatusta *[[metempsykhosis|metempsykhosiksesta]]*. Nykyään pidetään kuitenkin mahdollisena, että Empedokles kirjoitti vain ensin mainitun teoksen, ja kaikki häneltä säilyneet katkelmat ovat peräisin tästä teoksesta.

Empedokles vaikutti todennäköisesti suuresti Lucretiukseen ja tämän teokseen *[[Maailmankaikkeudesta (Lucretius)|Maailmankaikkeudesta]]* (*De rerum natura*). David Sedleyn mukaan yhtäläisyyksiä on erityisesti kummankin teoksen johdannossa. Yhtäläisyyksillä  Lucretius halusi mahdollisesti osoittaa kirjallista velkaansa Empedokleelle; tämän lisäksi hän saattoi haluta tulla Empedokleen kaltaiseksi filosofiseksi runoilijaksi Roomalle.

Sallustius julkaisi Ciceron aikoina teoksen *Empedoclea*, joka oli oletettavasti Empedokleen teoksen latinannos tai jäljitelmä.

Egyptin Panopoliksesta on löydetty papyruskatkelmia (nk. Strasbourgin papyrus), yhteensä noin 70 tekstiriviä, jotka ovat peräisin Empedokleen teoksesta. Ne osoittavat, että teoksen kopioita oli kierrossa vielä 100-luvulla jaa.

## Lähteet
Saunalahden koulu

**Saunalahden koulu** on peruskoulu Espoon Saunalahden kaupunginosassa. Koulussa on tilat myös Saunalahden kirjastolle, päivähoidolle ja nuorisotoimelle. Saunalahden koulu toimii myös Espoon esi- ja alkuopetuksen oppimiskeskuksena ja aluksi myös lähikoulujen peruskorjausten vuoksi väliaikaistilana. Koulun ensimmäinen lukukausi käynnistyi syksyllä 2012. Koulu aloitti esikouluna ja 1–3-luokkien kouluna ja on kasvanut vähitellen, vuosiluokka kerrallaan noin 830 oppilaan yhtenäiseksi peruskouluksi, jossa on  esikoulu ja luokat ensimmäisestä yhdeksänteen. Syksyllä 2020 koulussa aloitti ensimmäistä kertaa 9. luokka jonka oppilaat olivat alusta loppuun käyneet koulunsa siellä.

Saunalahden koulun piha palkittiin Vuoden 2013 Ympäristörakenteena.

## Lähteet

## Aiheesta muualla

*
Murteella puhumisen SM-kilpailut

**Murteella puhumisen SM-kilpailut** on vuonna 2001 ensimmäistä kertaa järjestetty puhekilpailu. Kilpailun järjestelyistä vastaavat isäntäpaikkakunnalla toimivat murre- ja kotiseutuyhdistykset sekä Suomen Heimot ry.

SM-kilpailussa on yksilösarjan lisäksi joukkuekilpailu, johon osallistuvat kolmihenkiset joukkueet. Yksilökilpailussa palkitaan kolme parasta, joukkuesarjassa vain voittaja. Kilpailun ylituomarina on useana vuotena toiminut professori Kalevi Wiik. 

## Kilpailut ja voittajat 2001-2019

## Lähteet